《过垂云亭》
宋代·李新

西风吹秋落山谷，霜红换尽烟边绿。
垂云门冷一事无，只有庭松与篱菊。
白日兰堂一局棋，百年闲事无游丝。
山僧更劝黄粱饭，真似邯郸枕上时。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。